b'\n_START_ARTICLE_\nBivak Stuparich\n_START_PARAGRAPH_\nBivak Stuparich (1.578m) je planinsko zaveti\xc5\xa1\xc4\x8de v zahodnem italijanskem delu Julijskih Alp. Stoji na razglednem ramenu ob severnem vr\xc5\xa1nem vzno\xc5\xbeju Monta\xc5\xbea, nad dolino Zajzero, iz katere je dostopen po poti 639 skozi Krnico (Fossa di Carnizza, 2h) oz. po poteh 616/611 (2h30). Dostopen je tudi po vezni poti od Ko\xc4\x8de bratov Grego. Bivak je vmesna to\xc4\x8dka na zelo zahtevni poti Via Amalia na Monta\xc5\xbe. V neposredni bli\xc5\xbeini se nahajajo ostanki italijanske utrdbe iz I. svetovne vojne. Imenovan je po bratih Carlu in Gianiju Stuparichu, italijanskih prostovoljcih v I. svetovni vojni, nosilcih Zlate medalje za hrabrost.'